cy new cy en en ceb cy fr en cy en fr cy de de cy cy cy en cy en en de en fy en en cy cy en arz cy cy cy cy en en cy cy cy cy cy cy pl cy cy cy cy en cy cy cy cy de cy cy es en cy gl cy cy cy cy cy cy en cy cy en ceb en de cy cy de arz en cy en cy en cy cy ca nah cy cy cy
Gwyl Ffilm y Cenhedloedd Unedig
Cwrs cyfarwyddo y Royal Central School…
BAFTA Cymru i Clare Sturges
Ffilmio ym Melize ar gyfer traethawd MA
Filming MA dissertation in Belize
M J McMahon, The Man from Mo’Wax …
Adroddiad M J McMahon ar ŵyl SXSW,…
Cinema Jam/NFTS How to be a successful…
Cwrs Sinema Jam / NFTS ar ‘sut fod yn…
Cinema Jam/NFTS short course ‘How…
film coordinator on a humanitarian aid…
Cydlynydd ffilm ar daith ddyngarol i…
M.A Cyfarwyddo Rhaglenni Dogfen, NFTS
M.A Directing Documentary, NFTS
Gwahoddiad i Bartneriaeth Ddatblygu 2019
Mae Ymddiried yn elusen gofrestredig a sefydlwyd i hyrwyddo a chynnal gweithgareddau addysgol mewn perthynas â theledu, ffilm, radio a chyfryngau digidol.  Ei nod yw ymestyn a chyfoethogi ystod sgiliau a phrofiad pobl sy’n gweithio’n broffesiynol yn y cyfryngau; cynnig cyfleodd ymarferol i newydd-ddyfodiaid a galluogi cymunedau i gael mynediad i’r cyfryngau.
Mae Ymddiried yn awyddus i ymestyn ei gyrhaeddiad trwy fanteisio ar ddatblygu partneriaethau strategol gyda sefydliadau eraill sy’n gweithredu ym myd y diwydiannau creadigol yng Nghymru trwy ddarparu cronfa arian fydd yn ychwanegu gwerth at brosiectau newydd neu brosiectau neu weithgareddau cyfredol.  Nid yw’n fwriad gan yr Ymddiriedolaeth i ariannu’r cyfan o unrhyw weithgaredd.
Rhoddir ystyriaeth i brosiectau tymor penodol neu weithgareddau tymor hir. Ein bwriad yw cytuno’r cyllid ganol mis Ionawr 2019, a disgwylir i’r prosiectau gychwyn unrhyw bryd o fis Chwefror 2019 hyd at fis Medi 2019.  Ar gyfer gweithgareddau tymor hir neu weithgareddau sy’n ail godi, rydym yn rhagweld y gallai’r cyllid fod ar gael tan fis Mawrth 2020.
Cyfanswm y cyllid ar gael:
Cyfanswm y cyllid sydd ar gael ar gyfer ceisiadau yn y rownd yma yw £20,000. Yr isafswm ar gyfer unrhyw brosiect unigol yw £5,000 a’r uchafswm yw  £20,000.  Dylai’r costau gynnwys TAW os yw’n berthnasol.
Mae’r Ymddiriedolaeth yn croesawu ystod eang o sefydliadau, yn cynnwys grwpiau cymunedol a’r trydydd sector, ysgolion, colegau a chyflenwyr hyfforddiant yn ogystal â mentrau bach a chanolig.  Croesawir yn arbennig unrhyw brosiect sy’n dangos elfen gryf o bartneriaeth.  Nid ystyrir cyllido ffilmiau neu brosiectau myfyrwyr fel rhan o’r cwrs gradd na chyrsiau gradd uwch.
Meini Prawf y Penderfyniad:
Bydd y prosiectau llwyddiannus yn dangos y canlynol:-
Tystiolaeth o’r angen am y prosiect/gweithgaredd
Cynllun prosiect a chyllideb gadarn
Gwybodaeth a phrofiad perthnasol y tîm
Eglurder ynglŷn â’r gwerth ychwanegol fydd yn dod i’r bartneriaeth gyda’r Ymddiriedolaeth yn cynnwys y dull o ddefnyddio’r arian.
Canlyniadau mesuradwy yn nhermau’r buddiannau i’r rhai fydd yn cymryd rhan ac i’r diwydiannau creadigol yng Nghymru.
Meini prawf cynhwysol i’r rhai sy’n cymryd rhan
Ymrwymiad i gyfleoedd cyfartal ac amrywiaeth o fewn y prosiect.
Hydref 1af, 2018 – 5.00 y pnawn
Cyflwyno braslun o’r prosiect : amcanion, natur y gweithgaredd, darpar ddefnyddwyr, manylion y darparwyr
[2 dudalen A4 ar y mwyaf]
Cadarnhau prosiectau a dderbyniwyd i’r rhestr fer
Ionawr 9fed, 2019 – 5.00 y pnawn
Cyflwyno cais llawn gan ddilyn y canllawiau/meini prawf a osodwyd – gweler uchod.
Y cais ysgrifenedig fydd sail y penderfyniad ond gallai Ymddiried ofyn am fwy o wybodaeth ac o bosib galw ar ymgeisydd i fynychu cyfweliad os bydd angen.
Byddwn yn cysylltu gyda phob ymgeisydd ar y rhestr fer gyda’r penderfyniad terfynol erbyn Ionawr 31ain 2019.
Dylid gyrru’r ceisiadau ar e-bost yn unig at: post@ymddiried.cymru
Nid ystyrir unrhyw gais sy’n cyrraedd ar ôl yr amser penodedig ar y dyddiad cau. Cyfrifoldeb yr ymgeisydd yw sicrhau fod y cais wedi ei dderbyn.
Hawlfraint Ymddiriedolaeth Ddarlledu Cymru 2018
Crewyd gan Gwe Cambrian Web